אדיר גץ
קריירה

גץ החל את דרכו כזמר ויוצר בעונה השמינית של תוכנית המציאות "כוכב נולד". האודישן שבו ביצע את שירו "הבחור הביישן על פסנתר", שכתב והלחין בעצמו הפך לאחד האודישנים הזכורים ביותר בתולדות התוכנית. עוד לפני תום התוכנית שחרר גץ את השיר "הבחור הביישן על פסנתר" כסינגל ראשון שלו. השיר זכה להצלחה רבה בקרב הקהל בשטח ובתחנות הרדיו השונות.
באוקטובר 2010 הוציא גץ את השיר "יופייך" אותו הלחין בעצמו למילים שכתב אלירז שדה, לאחר מכן במרץ 2011 שחרר גץ את השיר "איך היא רוקדת" אותו הלחין בעצמו למילים שכתבו אורי בן ארי ואלירז שדה. השיר אף זכה להצלחה גדלה בקרב הקהל הרחב ותחנות הרדיו השונות.
בשנת 2012 נבחר גץ לאחד מחמשת הזמרים האהובים ביותר של השנה על ידי מתגייסי צה"ל ומועדון יותר והופיע אל מול 25,000 מתגייסים בגני יהושע תל אביב.
בפברואר 2013 נבחר גץ מתוך אלפי שירים להשתתף בתחרות הקדם אירוויזיון עם שירו שכתב והלחין "העיקר שאני שר".
במאי 2014 הוציא גץ את אלבום הבכורה שלו העונה על שמו "אדיר גץ" ויצא לסיבוב הופעות ארצי שנתפח ב-5 ביוני 2014 במופע השקה במועדון הרידינג 3 בתל אביב.
בינואר 2015 שחרר גץ את הסינגל הראשון מהאלבום השני "ילד בשדות", השיר זכה להצלחה ענקית בשטח וברדיו ואף הגיע ל-8 מיליון צפיות ב-YouTube.
במאי 2015 הוציא גץ את השיר "זה עוד יקרה" אשר המשיך את ההצלחה של השיר שלפניו.
באוגוסט 2015 שחרר את השיר "דירה קטנה בחיפה" אשר הפך לאחד הלהיטים הגדולים ביותר של אותה שנה, השיר הגיע למיליוני צפיות ב-YouTube וכבש כמעט כל צמרת מצעד אפשרי בתחנות הרדיו השונות.
בנובמבר 2016 שחרר גץ את השיר "בדיוק כמו שהיא" אותו הלחין בעצמו למילים שכתב יחד עם השחקן דניאל ליטמן ועם השחקן והזמר תובל שפיר. השיר גם הוא זכה להצלחה ענקית ברדיו ובמעל ל-8 מיליון ציפיות ב-YouTube.
במאי 2017 הופיע גץ בבמה המרכזית ביום הזיכרון ב-ערוץ 2 בטקסט המרכזי "שרים בכיכר" ב-כיכר רבין בתל אביב אל מול עשרות אלפי אנשים בקהל ומיליוני צופים בבית. אדיר ביצע יחד עם הזמר אליעד נחום את השיר "אין עוד יום".
ביוני 2017 הוציא גץ את אלבומו השני במספר "נדבר על הכל" ויצא לסיבוב הופעות ארצי שנפתח בהיכל התרבות מוזיאון ת"א.
באוגוסט 2019 שחרר גץ את השיר "עשר אפס לך" אשר זכה להצלחה ענקית בקרב הקהל הרחב ואף היה השיר הראשון של גץ שחצה את רף ה-10 מיליון צפיות ב-YouTube.
בחודש מאי 2022 פנתה אחותו של בראל חדריה שמואלי שנפל בקרב ביום כ"ב באלול תשפ"א (30.8.2021) לגץ בבקשה להלחין את מילותיו האחרונות שכתב במכשיר הטלפון שלו בתור אחד מהזמרים האוהבים עליו ביותר. גץ נענה לבקשה בחיוב, הלחין את מילותיו האחרונות והוציא את השיר "בן 20 וקצת". השיר קיבל סיקור נרחב מאוד בערוצי הטלוויזיה השונים ובנוסף הוזמן גץ לבית הנשיא בירושלים להופיע אל מול יחידתו של בראל ז"ל בנוכחות הנשיא יצחק הרצוג ורעייתו.
בקיץ שנת 2022 שחרר גץ את השיר "אני אוהב, אני מכור, אני שרוף" אשר זכה להצלחה אדירה בקרב הקהל הרחב, תחנות הרדיו השונות ובאפליקציית TikTok.
בקיץ זה, רשם גץ גם עליית מדרגה משמעותית בקריירה בכך שהחל למכור כרטיסים במקומות גדולים כמו האנגר11 תל אביב בו הופיע באותה שנה 3 פעמים אל מול כמות קהל של כ-6,000 אנשים במצטבר מה שהכניס את גץ לליגה של הגדולים.
מעבר להיותו זמר יוצר, גץ נחשב לאחד הכותבים והמלחינים המוערכים והמבוקשים ביותר בישראל.
גץ כתב והלחין שירים לזמרים עומר אדם, ("מיליונרים", "אחרי החתונה", "שמלה אדומה", אחים בדם"), אייל גולן ("תמיד נשארת"), מירי מסיקה (5 שירים מתוך אלבומה "סימנים על החול", קובי ממן ("לא ביקשתי מלחמה"), שיר לוי, אלין גולן ועוד..
באוגוסט 2023 שחרר גץ מיני אלבום EP העונה לשם X4. אשר כלל בתוכו 4 שירים מתוכם ביצוע מחודש לשיר "תחזרי" שכתב והלחין שלמה ארצי.
לאחר פריצתה של מלחמת חרבות ברזל ב-7 באוקטובר 2023 הפך גץ לאחד מהזמרים הבולטים בהופעות התנדבות לחיילים בכל רחבי הארץ.
בנוסף גם ביקר רבות חיילים פצועים בבתי החולים.
ביולי 2024 הופיע גץ לראשונה ב-אמפי תל אביב אל מול קהל של כ-2,000 אנשים אשר רכשו כרטיסים להופעה זו.